b'\n_START_ARTICLE_\nAllan Palmgren\n_START_PARAGRAPH_\nAllan Palmgren (5. tammikuuta 1860 Mouhij\xc3\xa4rvi \xe2\x80\x93 28. toukokuuta 1928 Pori) oli suomalainen s\xc3\xa4velt\xc3\xa4j\xc3\xa4 ja musiikkiarvostelija._NEWLINE_Palmgrenin vanhemmat olivat kauppias Karl Fredrik Palmgren ja Emma Kristina Jahnsson. H\xc3\xa4n p\xc3\xa4\xc3\xa4si ylioppilaaksi Turun lyseosta 1878 ja opiskeli sitten Helsingin yliopistossa. Palmgren toimi konttoristina ja kirjanpit\xc3\xa4j\xc3\xa4n\xc3\xa4 Porissa ja vuodesta 1918 h\xc3\xa4n oli Porin Konepajan p\xc3\xa4\xc3\xa4kirjanpit\xc3\xa4j\xc3\xa4._NEWLINE_Palmgrenin s\xc3\xa4velsi Satakunnan marssin sek\xc3\xa4 s\xc3\xa4velsi ja sanoitti Porin suojeluskunnan marssin. H\xc3\xa4n on s\xc3\xa4velt\xc3\xa4nyt kupletin "Tilta Tuohimaa", johon sanat on kirjoittanut Hj. Nortamo._NEWLINE_Allan Palmgren oli naimisissa vuodesta 1897 Naema Matilda Bj\xc3\xb6rkmanin kanssa. H\xc3\xa4nen veljens\xc3\xa4 oli s\xc3\xa4velt\xc3\xa4j\xc3\xa4 Selim Palmgren.'